CELEX: 32008D0674
Language: bg
Date: 2008-08-13 00:00:00
Title: 2008/674/ЕО: Решение на Комисията от 13 август 2008 година за изменение на Решение 2007/683/ЕО за одобряване на плана за ликвидиране на класическата чума по свинете при дивите свине в определени области на Унгария (нотифицирано под номер C(2008) 4321)

15.8.2008   
            
            
               BG
            
            
               Официален вестник на Европейския съюз
            
            
               L 220/30
            
         
      РЕШЕНИЕ НА КОМИСИЯТА
   
   от 13 август 2008 година
   за изменение на Решение 2007/683/ЕО за одобряване на плана за ликвидиране на класическата чума по свинете при дивите свине в определени области на Унгария
   (нотифицирано под номер C(2008) 4321)
   (само текстът на унгарски език е автентичен)
   (2008/674/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 2001/89/ЕО на Съвета от 23 октомври 2001 г. относно мерки на Общността за борба с класическата чума по свинете, и по-специално член 16, параграф 1 от нея (1), и по-специално член 16, параграф 1 от нея,
   като има предвид, че:
   
               (1)
            
            
               С Решение 2007/683/ЕО на Комисията (2) беше одобрен представеният на 11 юли 2007 г от Унгария план за ликвидиране на класическата чума по свинете при дивите свине в областите от посочената държава-членка, определени в приложението към посоченото решение.
            
         
               (2)
            
            
               Унгария информира Комисията за последното развитие на класическата чума по свинете при дивите свине в посочената държава-членка. Предвид наличната епидемиологична информация се налага разширяване на обхвата на мерките, предвидени в плана за ликвидиране на класическата чума по свинете при дивите свине, за да се включат определени части от областите Heves и Borsod-Abaúj-Zemplén.
            
         
               (3)
            
            
               С оглед на по-голяма прозрачност на законодателството на Общността приложението към Решение 2007/683/ЕО следва да бъдат заменено с текста на приложението към настоящото решение.
            
         
               (4)
            
            
               Следователно Решение 2007/683/ЕО следва да бъде съответно изменено.
            
         
               (5)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Приложението към Решение 2007/683/ЕО се заменя с текста на приложението към настоящото решение.
   Член 2
   Адресат на настоящото решение е Република Унгария.
   
      Съставено в Брюксел на 13 август 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 316, 1.12.2001 г., стр. 5. Директива, последно изменена с Решение 2007/729/ЕО на Комисията (ОВ L 294, 13.11.2007 г., стр. 26).
   
      (2)  ОВ L 281, 25.10.2007 г., стр. 27. Решение, изменено с Решение 2008/159/ЕО (ОВ L 51, 26.2.2008 г., стр. 21).
   
      ПРИЛОЖЕНИЕ
      
         
            „ПРИЛОЖЕНИЕ
            Зони, в които се прилага планът за ликвидирането на болестта класическа чума по свинете при диви свине:
            Територията на област Nógrád и територията на област Pest, разположена на север и на изток от Дунав, на юг от границата със Словакия, на запад от границата с област Nógrád и на север от автомагистрала E71, територията на област Heves, разположена на изток от границата с област Nógrád, на юг и на запад от границата с област Borsod-Abaúj-Zemplén и на север от автомагистрала E71, територията на област Borsod-Abaúj-Zemplén, разположена на юг от границата със Словакия, на изток от границата с област Heves, на север и на запад от автомагистрала E71, на юг от главен път № 37 (частта между автомагистрала E71 и главен път № 26) и на запад от главен път № 26.“